শুধু বিঘে-দুই ছিল মোর ভূঁই, আর সবই গেছে ঋণে, বাবু বলিলেন, বুঝেছ উপেন? এ জমি লইব কিনে -কবিগুরু রবীন্দ্রনাথ ঠাকুরের অমূল্য সৃষ্টি দুই বিঘা জমি কবিতা। রবীন্দ্রনাথের সার্ধশত জন্মবার্ষিকী উপলক্ষে টাঙ্গাইলের ঘাটাইল উপজেলা মিলনায়তনে সমপ্রতি মঞ্চস্থ হল  কাব্য নাটক দুই বিঘা জমি। নাটকটি পরিবেশন করে উদীচী শিল্পীগোষ্ঠী, ঘাটাইল শাখা সংসদ। হাসান কায়কোবাদ জজ মিয়ার পরিচালনায় নাটকের দুটি প্রধান চরিত্রে অভিনয় করেন উদীচীর সহ-সভাপতি বিশিষ্ট ছড়াকার দেলোয়ার টাংগালা (জমিদার) এবং উদীচীর সাধারণ সম্পাদক জিয়াউল হক মাসুদ (কৃষক উপেন)।